b'\n_START_ARTICLE_\nKaj Andersen\n_START_SECTION_\nAtletik\n_START_PARAGRAPH_\nVed EM 1969 blev Andersen nummer 8 med et kast p\xc3\xa5 56,26. P\xc3\xa5 EM 1971 i Helsingfors nummer blev han sl\xc3\xa5et i kvalifikationsrunden med 55,56 og han deltog i sit tredje og sidste internationale mesterskab ved OL 1972 i M\xc3\xbcnchen, hvor han ogs\xc3\xa5 blev sl\xc3\xa5et ud i kvalifikationen med et kast p\xc3\xa5 53.52 og en 25. plads. I l\xc3\xb8bet af karrieren vandt han 11 danske mesterskaber (1962-1972) samt en s\xc3\xb8lvmedalje i diskoskast og det blev ogs\xc3\xa5 til 8 DM-s\xc3\xb8lvmedaljer i kuglest\xc3\xb8d. Han satte 13 danske rekorder, men 60 meter-mand blev han aldrig. N\xc3\xa6rmest kom han i FIFs \xc3\xa5bningsst\xc3\xa6vne i 1971 med 59,63 meter. Den danske rekord i diskoskast er 61,30 meter og indehaves af Steen Hedeg\xc3\xa5rd, men Andersen kastede i 1970; 62,70 meter, et resultat opn\xc3\xa5et i et opvisningskast udf\xc3\xb8rt i forbindelse med optagelse af en instruktionsfilm. Der var alts\xc3\xa5 ikke tale om en egentlig konkurrence._NEWLINE_Andersen kom i modvind under Tartan Games i Aarhus i 1971, hvor han i et interview sagde: "Hvorfor fors\xc3\xb8ge at skjule sandheden om det begreb, vi kalder amat\xc3\xb8risme. Hvem tror, at Bruch og Silvester n\xc3\xb8jes med at f\xc3\xa5 rejse og ophold betalt?" P\xc3\xa5 den tid var den skjulte professionalisme i atletik ikke noget, man talte h\xc3\xb8jt om. Og mange fik travlt med at vaske deres h\xc3\xa6nder og g\xc3\xb8re han til syndebuk for sine udtalelser. Han blev aldrig accepteret i verdenseliten. Hans nedtur var begyndt. Han tog sit eget liv 15. september 1973 da han hoppede ud fra Viborg Domkirke.'